hotchpotch/miracl-hf-unified huggingface dataset:
जयनाथ पति
जयनाथ पति (1880-1939) मगही भाषा के पहले उपन्यासकार, भारतीय इतिहास व संस्कृति के प्रमुख विद्वान और स्वतंत्रता सेनानी हैं। आपका जन्म जिला नवादा (बिहार) के गांव शादीपुर, पो. कादरीगंज के कायस्थ परिवार में 1880 में हुआ था। अनेक भाषाओं के मर्मज्ञ जयनाथ पति ने मगही के साथ-साथ अंग्रेजी में अनेक विचारोत्तेजक लेख लिखे हैं जो 1920 से 1935 के दौरान प्रकाशित हुए। पेशे से प्रथम श्रेणी के मोख्तार जयनाथ पति संस्कृत, अंग्रेजी, बंगला, लैटिन, फारसी, उर्दू, हिन्दी और मगही के प्रकांड विद्वान थे। उनकी प्रतिभा इतनी विलक्षण थी कि वह एक ही समय में अपनी दोनों हाथों से अलग-अलग भाषाओं में लिखने का काम बड़ी ही कुशलता के साथ किया करते थे। आपने फारसी लोकगीतों और ऋग्वेद का भी अनुवाद किया है। इनकी मृत्यु टायफाइड बीमारी से 21 सितंबर 1939 को पीएमसीएच, पटना के पेईंगवार्ड में हुई।
जयनाथ पति बहुमुखी प्रतिभा संपन्न विद्वान, लेखक, संपादक-प्रकाशक, वेदशास्त्र और भाषा, संस्कृति एवं इतिहास के गंभीर अध्येता थे। एक साथ ही वे कई मोर्चे पर सक्रिय और सृजनरत थे। एक लेखक के नाते विभिन्न पत्र-पत्रिकाओं में वेद, इतिहास, भाषा-संस्कृति पर लेख लिख रहे थे, मातृभाषा मगही में साहित्य रच रहे थे, स्वतंत्रता आंदोलन को स्थानीय स्तर पर नेतृत्व प्रदान कर रहे थे, तो मगही में किताबें छापने के साथ-साथ आजादी की लड़ाई के लिए हस्तलिखित अखबार निकाल रहे थे। यही नहीं, मोख्तार होने के कारण ब्रिटिश हुकुमत से मोख्तारों के अधिकारों के लिए वह कानूनी लड़ाइयां भी लड़ रहे थे। मात्र 12वीं तक की पढ़ाई कर मोख्तार बने जयनाथ पति का योगदान शिक्षा के क्षेत्र में भी रहा है। इसका उदाहरण नवादा में उनके द्वारा स्थापित एंग्लो संस्कृत स्कूल है जो आज भी चल रहा है।
वे एक निर्भिक राष्ट्रवादी थे। होमरूल आंदोलन के स्थानीय स्तर पर एकमात्र सदस्य थे। 1920 में गांधी जी के सत्याग्रह आंदोलन के समय नवादा कांग्रेस कमेटि के अध्यक्ष के रूप में उन्होंने सुराजियों का नेतृत्व किया था। स्वतंत्रता आंदोलन को संगठित करने के लिए उन्होंने एक हस्तलिखित अखबर भी शुरू किया जिसे वे अपने घर के तहखाने में लिखते और फिर अपनी पत्नी श्यामा देवी के साथ गांव-गांव जाकर पाठकों के बीच पहुंचा दिया करते। स्वतंत्रता संग्राम में उनकी सक्रिय भूमिका के कारण 1930 में उन्हें नौ माह केन्द्रीय कारागार हजारीबाग में गुजारना पड़ा था।
जयनाथ पति ने 1927 के अंत में मगही भाषा के पहले उपन्यास ‘सुनीता’ की रचना की जो 1928 में प्रकाशित हुआ। इस उपन्यास की समीक्षा सुप्रसिद्ध भाषाविद् सुनीति कुमार चटर्जी ने ‘द मॉडर्न रिव्यू’ के अप्रेल 1928 के अंक में की है। मगही का यह पहला उपन्यास अब उपलब्ध नहीं है। लेकिन 1928 की पहली अप्रैल को प्रकाशित उनका दूसरा मगही उपन्यास ‘फूल बहादुर’ की प्रति सुरक्षित है। इसके बाद उनका तीसरा उपन्यास ‘गदहनीत’ छपा। अपने इन तीनों उपन्यासों में उन्होंने सामाजिक रूढ़ियों और भ्रष्टाचार पर करारी चोट की है। इसके अतिरिक्त जयनाथ पति ने 1937 में गवर्नमेंट आफ इंडिया एक्ट 1935 का मगही अनुवाद कर ‘स्वराज’ शीर्षक से प्रकाशित किया है। आधुनिक मगही साहित्य के विकास के लिए उन्होंने एक संगठन भी बनाया था तथा कई पुस्तकें लिखीं जिनमें से अधिकांश अप्रकाशित रह गई। उनके द्वारा संकलित मगही लोकसाहित्य की एक पुस्तक भी प्रकाशित है।
मथुरा प्रसाद 'नवीन'
मथुरा प्रसाद 'नवीन' (14 जुलाई 1928-18 दिसंबर 2011) मगही और हिंदी के जाने-माने कवि, गीतकार और लेखक हैं। बड़हिया गाँव, लखीसराय (बिहार) के रहने वाले मथुरा प्रसाद नवीन मगही के महान कवि हैं और उनको मगही का कबीर भी कहा जाता है। प्रगतिशील साहित्य आंदोलन से आजीवन जुड़े रहे और बिहार प्रगतिशील लेखक संघ के अध्यक्ष भी रहे मथुरा प्रसाद 'नवीन' ने विपुल लेखन किया है। उनके गीत जन आंदोलनों में गाए जाते रहे हैं। उनकी मगही कविताओं का लोकप्रिय संग्रह (राहे राह अन्हरिया कटतौ) का प्रकाशन 1990 में हुआ था।
लियाम प्लंकेट
लियाम एडवर्ड प्लंकेट (जन्म ६ अप्रैल १९८५) एक इंग्लैंड क्रिकेट टीम के खिलाड़ी है जो दाएं हाथ के तेज गेंदबाजी करते है। वह वर्तमान में यॉर्कशायर के लिए खेलते है, जो पहले डरहम काउंटी क्रिकेट क्लब और डॉल्फ़िन (बाद में दक्षिण अफ़्रीकी घरेलू क्रिकेट में) के लिए खेलते थे।
देबश्री राय
देबश्री राय एक भारतीय अभिनेत्री, नर्तक, कोरियोग्राफर, राजनेता और पशु अधिकार कार्यकर्ता हैं। एक अभिनेत्री के रूप में, उन्होंने हिंदी और बंगाली सिनेमा में अभिनय किया है।  उन्हें बंगाली वाणिज्यिक सिनेमा की शाही रानी के रूप में उद्धृत किया गया है। उन्होंने सौ से अधिक फिल्मों में अभिनय किया और ४० से भी अधिक पुरस्कार जीते, जिसमें राष्ट्रीय पुरस्कार , तीन बीएफजेए पुरस्कार, पांच कलाकार पुरस्कार और आनंदलोक पुरस्कार शामिल हैं। उन्होए कुछ तमिल फिल्मो में भी अभिनय किया है। एक नर्तक के रूप में, वह भारतीय लोक नृत्य के विभिन्न रूपों के अपने मंच अनुकूलन के लिए जानी जाती है। वह नटराज नृत्य मंडल के निर्माता, कोरियोग्राफर और प्रेरक भी हैं। वह देबासरी रॉय फाउंडेशन की संस्थापक हैं, जो एक गैर-लाभकारी संगठन जो भटक ​​गए जानवरों के लिए काम करता है। रॉय रायदीघी निर्वाचन क्षेत्र से विधान सभा की सदस्य है २०११ से। जब वह १२ साल की थी तब उन्होंने पहेली बार अभिनय किया और फेर कई फिल्मो में कम किया जैसे की तरुण मजूमदार की बंगाली फिल्म कुहेली (१९७१) में।
उनकी पहली फिल्म अरबिंदा मुखोपाध्याय की बंगाली फिल्म नदी थेके सागर (१९७८) थी। उन्होंने हिंदी फिल्मो की शुरवात कनक मिश्रा की जियो तो ऐस जियो (१९८१)। फिर और भी हिंदी फिल्मे की जैसे की बुरा आदमी (१९८२), जस्टिस चौधरी (१९८३), फूलवारी (१९८४), कभी अजनबी थे (१९८५) और सीपीयान (१९८६)। गौतम मुखर्जी की प्रेम त्रिकोण फिल्म ट्रॉय (१९८२) में मिथुन चक्रवर्ती के विपरीत अभिनय के बाद वह काफी प्रसिद्ध हुई।
रॉय का जन्म कोलकाता, पश्चिम बंगाल में बिरेंद्र किशोर रॉय और आरती रॉय के घर हुआ। वह छह भाई बहनों में सबसे छोटी है।  उन्होंने हिरणमोय सेन के पगोल ठाकुर में एक बाल कलाकार के रूप में अपने सफ़र की शुरुआत की और वह फिर से हिरणमोय सेन के बालक गडधर (१९६९) में एक बाल कलाकार के रूप में दिखाई दीं। उनका पहला रंममंच प्रदर्शन तब हुआ जब वह मुश्किल से तीन साल की थीं।  १९७१ में, ९ साल की उम्र में, वह तरुण मजूमदार के बंगाली फिल्म कुहेली में रणू के किरदार को चित्रित करने के बाद काफी प्रसिद्ध हुई।
रॉय टेलीविजन में करियर विकसित करने में रुचि रखती थी क्योंकि उन्हें हमेशा टेलीविज़न में लेखक समर्थित भूमिकाएं दी जाती थीं।  उन्होंने सौमित्र चटर्जी अभिनीत बंगाली टीवी श्रृंखला देना पाओना में अपनी टेलीविजन कैरियर की शुरवात की। १९८८ में, वह बी आर चोपरा के महाभारत में सत्यवती के रूप में दिखाई दीं।
देबश्री, वर्तमान में अखिल भारतीय तृणमूल कांग्रेस के विधान सभा के सदस्य हैं।
रॉय "देबश्री रॉय फाउंडेशन" की संस्थापक हैं, जो एक गैर-लाभकारी संगठन जो भटक ​​गए जानवरों के लिए काम करता है।  इस संगठन का उद्देश्य मानव जाति और जानवरों के बीच एक अच्छा रिश्ता स्थापित करना है।
विम कडफिसेस
विम कडफिसेस (बाख़्त्री में Οοημο Καδφισης) लगभग 90-100 सी.ई. में कुषाण●जाट वंश का शासक था। रबातक शिलालेख के अनुसार वह विम ताकतू का पुत्र तथा कनिष्क का पिता था। उसे कडफिसेस द्वितीय भी कहा जाता है।
सम्राट विम कडफिसेस ने कुषाण साम्राज्य का विस्तार अफ़ग़ानिस्तान, पाकिस्तान तथा पश्चिमोत्तर भारत में किया।  वह स्वर्ण मुद्रा का प्रचलन करवाने वाला प्रथम कुषाण शासक था। इसके अतिरिक्त उसने पहले से प्रचलित ताँबे तथा चाँदी की मुद्राओं को भी जारी रखा।
ऐसा प्रतीत होता है कि अधिकांश सोना रोमन साम्राज्य के साथ व्यापार के माध्यम से प्राप्त किया गया था। लगभग आठ ग्राम का स्वर्ण भार मानक पहली शताब्दी के रोमन सिक्कों के अनुरूप है। रोम से प्राप्त सोने को पिघला कर टकसालों में सिक्के ढालने में उपयोग किया जाता था।
सोने के उपयोग से विम कडफिसेस के समय में कुषाण साम्राज्य की समृद्धि की पुष्टि होती है, चीन का हान राजवंश (जहां विम को 阎 膏 珍 के रूप में जाना जाता था), मध्य एशिया और अलेक्जेंड्रिया और पश्चिम में एंटीऑक के बीच व्यापार का केंद्र रहा। कुषाण चीन, भारत और पश्चिम के बीच जाने के लिए रेशम मार्ग (सिल्क रोड) को बनाए रखने और संरक्षित करने में सक्षम थे जिससे होकर रेशम, मसालों, कपड़ा या दवा का व्यापार होता था ।
जहाजों द्वारा रोमन साम्राज्य को सोने के सिक्कों के बदले सामान भेजा जाता था तथा यूनानी शराब और दासों का आयात होता था। कलात्मक वस्तुओं का भी सभी दिशाओं से आयात होता था जैसा कि अफ़ग़ानिस्तान के बगराम, जो कि कुषाणों की ग्रीष्मकालीन राजधानी थी, में पाई गई कलाकृतियों की विविधता और गुणवत्ता से संकेत मिलता है।
रोमन इतिहास के अनुसार ट्राजन (98-117 सी.ई.) के दरबार में भारतीय राजाओं द्वारा राजदूतों के हाथों उपहार और यूनानी भाषा में पत्र भेजे गये थे, जिन्हें विम कडफिसेस अथवा उसके पुत्र कनिष्क द्वारा भेजा गया था। विम के अधिकांश सिक्कों के पृष्ठ भाग में बौद्ध धर्म के प्रमुख अंग त्रिरत्न अथवा हिंदू धर्म के देवता शिव को उनके वाहन नंदी(बैल) के साथ चित्रित किया गया है। कुछ सिक्कों में शिव को एक त्रिशूल के साथ चित्रित किया गया है।
अन्य कुषाण शासकों के साथ विम कडफिसेस का संबंध रबातक शिलालेख में वर्णित है, जिसे कनिष्क ने स्वयम् लिखा था। कनिष्क ने उन राजाओं की सूची बनाई है जिन्होंने उसके समय तक शासन किया: उसके प्रपितामह कुजुल कडफिसेस, उसके पितामह विम ताक्तू, तथा उसके पिता विम कडफिसेस तथा कनिष्क स्वयम्।
कालुतारा टाउन क्लब
कलुतुरा टाउन क्लब कलुट्टा, श्रीलङ्का में स्थित एक प्रथम श्रेणी की क्रिकेट टोली है।
उत्तरी क्रिकेट टीम
उत्तरी (पूर्व में उत्तर पूर्वी ट्रांसवाल और उत्तरी ट्रांसवाल) ने दिसंबर 1937 से दक्षिण अफ्रीका में प्रथम श्रेणी क्रिकेट खेला है।
वेलिंगटन क्रिकेट टीम
वेलिंगटन फायरबर्ड न्यूजीलैंड की पहली श्रेणी क्रिकेट टीमों में से एक हैं जो न्यूजीलैंड क्रिकेट बनाते हैं। यह वेलिंगटन में स्थित है। यह प्लंकेट शील्ड प्रथम श्रेणी (4-दिन) प्रतियोगिता, फोर्ड ट्रॉफी घरेलू एक दिवसीय प्रतियोगिता और बर्गर किंग सुपर स्मैश में प्रतिस्पर्धा करता है।
मदीहा गौहर
मदीहा गौहर (21 सितंबर 1956) कराची  में - 25 अप्रैल 2018) पैदा होई एक पाकिस्तानी नाटक अदाकारा थी और औरतों के अधिकारों के लिए लड़ने वाली एक समाजक कारकुन थी।वह अजोका नाटक मण्डली की नर्देशक थी।वह 1956 में कराची में पैदा हुई थी। उसने औरतों के अधिकारों के लिए एक संस्था बने थी जिसका नाम "अजोका रखा गया था जो एशिया और यूरोप में सरगरम है । 2006 में उन्हें अपने योगदान के लिए नीदर्लेन्ड में प्रिंस क्लाउस अवार्ड से समान्त किया गया था ।
मदीहा गौहर का जन्म कराची  में 1956 में हुआ था । अंग्रेजी साहित्य  में डिग्री प्राप्त करने के बाद वह इंग्लेंड  चली गई थी जहाँ उसने थीएटर  में एक और मास्टर डिग्री प्राप्त की थी ।
गौहर का निधन 25 अप्रैल , 2018 को 61 वर्ष की उम्र में लाहौर  , पाकिस्तान में हुआ ,वह तीन वर्ष से कैंसर की बीमारी से पीड़ित थी ।
फूल बहादुर
फूल बहादुर 1928 में प्रकाशित मगही उपन्यास है। इसके लेखक नवादा (बिहार) के उद्भट विद्वान, स्वतंत्रता सुराजी और मगही के प्रथम उपन्यासकार बाबू जयनाथ पति हैं। मगही उपन्यासों की शृंखला में ‘फूल बहादुर’ प्रकाशन की दृष्टि से दूसरा और उपलब्धता के लिहाज से पहला उपन्यास है। क्योंकि "मगही का पहला उपन्यास" ‘सुनीता’ (रचना 1927, प्रकाशन 1928) जिसके लेखक जयनाथ पति ही हैं, अब उपलब्ध नहीं है। ‘फूल बहादुर’ का प्रकाशन औपनिवेशिक भारत में बीसवीं सदी के तीसरे दशक में 1 मई 1928 को हुआ था।
इस मगही उपन्यास की कथावस्तु के केन्द्र में मनुष्य का नैतिक पतन और ब्रिटिशकालीन भारत में व्याप्त भ्रष्टाचार है। हास्य-व्यंग्य की कचोटने वाली शैली में लिखे गए ‘उपन्यास का नायक सामलाल बिहारशरीफ में कार्यरत एक मोख्तार है। वह किसी भी कीमत पर रायबहादुर की पदवी पाने के लिए बेचैन है। इसके लिये वह अधिकरियों की खुशामद करता है। नवागंतुक अनुमंडलाधिकारी को सुरा-सुन्दरी उपलब्ध कराकर वह अपनी मनोकामना पूर्ण करना चाहता है किन्तु उसे सफलता नहीं मिलती है। नगर के लोग उसकी व्यग्रता को देखकर रायबहादुर बनाने का एक फर्जी आदेश उसके पास भेज कर उसे बेवकूफ बनाते हैं। रायबहादुर के बदले वह फूल बहादुर बन जाता है। मोख्तारी के अनुभव के ऊपर पर रचित इस उपन्यास में तत्कालीन कचहरी एवं सरकारी अधिकारी में व्याप्त भ्रष्टाचार पर करारा प्रहार किया गया है। इसमें नगरीय और कचहरी के आस-पास के परिवेश पर प्रकाश डाला गया है।’ उपन्यास में प्रयुक्त भाषा नवादा अंचल में बोले जाने वाली मगही है।
मगही के इस पहले उपलब्ध उपन्यास का दूसरा संस्करण 1974 में बिहार मगही मंडल, पटना (बिहार) ने प्रकाशित किया था। फिर मगही भाषाप्रेमी नारायण प्रसाद ने 2008 में इसे अपने ब्लॉग पर प्रस्तुत किया। ‘फूल बहादुर’ का तीसरा संस्करण इसी वर्ष 2018 में प्यारा केरकेट्टा फाउंडेशन, रांची (झारखंड) द्वारा प्रकाशित किया गया है। इसकी प्रति archive.org से निःशुल्क डाउनलोड की जा सकती है।
एमिटी यूनाइटेड एफ॰सी॰
एमिटी यूनाइटेड फुटबॉल क्लब हरियाणा से एक भारतीय फुटबॉल क्लब है। इस क्लब का वर्तमान घरेलू मैदान गुरुग्राम का ताऊ देवी लाल स्टेडियम है। 2005 में गठित इस पेशेवर क्लब ने 2012 तक हर वर्ष ही आई-लीग 2nd डिवीजन फुटबॉल प्रतियोगिता में हिस्सा लिया है।
एमिटी यूनाइटेड 2005 में हरियाणा में स्थापित किया गया था, और तब से यह जिला स्तर से उठकर राज्य, और फिर राष्ट्रीय स्तर की प्रतियोगिताओं में हिस्सा लेता रहा है।
2005 में अपने गठन के बाद से हर वर्ष हीयह क्लब आई-लीग 2nd डिवीजन फुटबॉल प्रतियोगिता में हिस्सा लेता रहा है, लेकिन 2012 में इसके प्रतियोगिता में प्रवेश को वर्जित कर दिया गया था।
मनहर उधास
मनहर उधास भारतीय भजन गायक और पार्श्ववगायक है। वह हिन्दी के अलावा अपनी मातृभाषा गुजराती के लिये भी गाते हैं। वह पंकज उधास और निरमल उधास के बड़े भाई है। 1960 में यांत्रिक इंजीनियरी की पढ़ाई पूरी करने के बाद वह नौक्ररी की तलाश में मुम्बई गए। सबसे पहले उन्होंने 1969 की फिल्म "विश्वास" के लिये गीत गाया था।
सन्त धरमदास
सन्त धरमदास (15वीं-16वीं शती) मगही के मध्यकालीन संत कवि हैं। ये कबीर के समकालीन थे जो कबीर के साथ मगध क्षेत्र में आए थे। मगध में रहते हुए उन्होंने मगही बोली में रचनाएँ की और धर्मोपदेश संबंधी गीतों का सृजन किया। इनकी रचनाएँ यदा-कदा साधु-संतों के बीच सुनी जाती रही है। धरमदास की ‘धरमदास शब्दावली’ नामक रचना बेल ग्रेडियर प्रेस, प्रयाग से 1923 में प्रकाशित हुई है।
रामसनेही दास
रामसनेही दास मगही के मध्यकालीन संत कवि के रूप में सुविख्यात हैं। मगही साहित्येतिहासकारों के अनुसार ये 8 वीं शती के अन्तिम चरण में हुए थे। रामसनेही दास औरंगाबाद (बिहार) के भरकुंडा नामक ग्राम के रहने वाले थे। इनके पद औरंगाबाद जिले के उत्तरी-पश्चिमी भागों में आज भी सुने जाते हैं।
[[[[श्रेणी:मगही साहित्यकार]]
मुनक्का कुँअर
मुनक्का कुँअर नामक मगही कवयित्री का जन्म ग्राम मछुआ (पाली), जिला पटना में हुआ था। मगही भाषा में रचे और गाये इनके भजन पाली के इर्द-गिर्द में प्रचलित मिलते हैं। आपके भजनों का संग्रह 1934 में ‘मुनक्का कुँअर भजनावली’ शीर्षक से यूनिवर्सिटी प्रेस, बाँकीपुर से प्रकाशित हुआ है।
श्रीधर प्रसाद शर्मा
श्रीधर प्रसाद शर्मा (1898-1973) का जन्म पटना जिला के राघोपुर गांव में हुआ था। मगही के आरंभिक आधुनिक कवियों में इनका नाम चर्चित और सर्वाेपरि है। इन्होंने तीन दर्जन से अधिक मगही गीतों और कविताओं की रचना की है। इनकी विस्तृत जीवनी मगही पत्रिका ‘भोर’ के जनवरी 1978 अंक में मिलता है।
कृष्णदेव प्रसाद
कृष्णदेव प्रसाद (22 जून 1892-15 नवम्बर 1955) पटना जिला के कमंगर गली में आषाढ़ कृष्ण पक्ष त्रयोदशी बुधवार को जन्मे कृष्णदेव प्रसाद मगही के सुपरिचित साहित्यकार हैं। ये संस्कृत, हिन्दी, अंग्रेज़ी, मगही, उर्दू-फ़ारसी के प्रकांड पंडित थे। इन्होंने अपनी जिन्दगी मगही की सेवा में अर्पित किया। स्वयं भी मगही में लिखा और दूसरों को भी लिखने की प्रेरणा दी। ये मगही के पहले उपन्यासकार बाबू जयनाथ पति और वैद्यनाथ बाबू के समकालीन थे।
जगन्नाथ प्रसाद ‘किंकर’
जगन्नाथ प्रसाद ‘किंकर’ औरंगाबाद, देव के राजा थे। इनका मगही गीत संग्रह 1934 में प्रकाशित हुआ है। ‘किंकर’ साहेब ने सन् 1930 में ‘छठ मेला’ नामक 16 एमएम के चार रीलों के एक वृत्तचित्र फिल्म का निर्माण करके बिहार में फिल्म निर्माण की प्रथम नींव डाली थी, फिल्म के निर्माता, लेखक और निर्देशक की भूमिका राजा साहेब ने स्वयं की थी तथा रेखांकन और चित्रांकन गौरी शंकर सिंह रैन जी ने किया था। फिल्म का एडिटिंग लंदन से आए ब्रुनो ने की। देव के सूर्य मंदिर और छठ पूजा की महत्ता को उजागर करने वाली कुल चार रीलों वाली यह डाक्यूमेन्ट्री फिल्म लगभग 32 दिनों में बनकर तैयार हुई थी। 1930 में इसका प्रथम प्रदर्शन देव स्थित राजा के गढ़ के भीतर ही किया गया था।
रामप्रसाद सिंह
रामप्रसाद सिंह (10 जुलाई 1933-25 दिसंबर 2014) मगही साहित्य के भारतेंदु कहे जाते हैं। इनका जन्म 10 जुलाई 1933 को तत्कालीन गया (अब अरवल जिला) में हुआ था। लम्बे समय तक मगही अकादमी, पटना के अध्यक्ष रहे रामप्रसाद जगजीवन महाविद्यालय, गया में हिन्दी के व्याख्याता थे। मगही भाषा और साहित्य के विकास के लिए इन्होंने आजीवन कार्य किया। मगही भाषा में इनकी अलग-अलग विधाओं में लगभग दो दर्जन से ज्यादा पुस्तकें प्रकाशित हैं। पारस पल्लव, नीर-क्षीर, सरहपाद, लोहामरद, गांव के रेंगन-चेंगन, नरग-सरग धरती, बराबर के तलहट्टी में, अकबर के कसमसाहट आदि इनकी प्रमुख मगही रचनाएं हैं। मगही अकादमी के अध्यक्ष रहते हुए उन्होंने कई पुस्तकों का संपादन किया। इनमें मगही साहित्य का इतिहास, मगही लोकगीत वृहत संग्रह, मगही लोक कथाएं, मुस्कान, सोरही, मगही समाज, निरंजना आदि उल्लेखनीय हैं। डा. सिंह के प्रयासों से ही नालंदा खुला विश्वविद्यालय में एमए मगही की पढ़ाई शुरू की गई। मगही भाषा और साहित्य साधना के लिए इन्हें साहित्य अकादमी पुरस्कार भी प्रदान किया गया।
जयराम सिंह
जयराम सिंह (8 अगस्त 1928-8 दिसंबर 2006) 'मगही भाषा के कवि हैं। इन्हें 'मगही कोकिल'के नाम से जाना जाता है। इनका जन्म वजीरगंज (गया) के कारीसोवा गांव में हुआ था। पेशे से प्राचार्य रहे जनकवि जयराम की चार पुस्तकें ‘भुरुकवा उग गेल’, ‘त्रिवेणी' ‘पुरहर पल्लो’और 'चिजोर' प्रकाशित हैं। मगही आलोचक और साहित्यकार डा. भरत सिंह ने इनको ‘लोकचेतना का गायक’ तो प्रो. शिवेन्द्र नारायण सिंह ने इनको दलित वेदना का कवि कहा है। बनारस हिंदू विश्वविद्यालय से हिंदी और संगीत में स्नातक और स्नातकोत्तर की डिग्री हासिल की। मगही भाषा में काव्य रचना करने के लिए इन्हें राहुल सांकृत्यायन ने प्रेरित किया।
संदर्भ: चिजोर, अन्नपूर्णा प्रकाशन
योगेश्वर सिंह ‘योगेश’
योगेश्वर सिंह ‘योगेश’ (23 अक्टूबर 1933-12 अगस्त 2009) नीरपुर गांव, पटना के रहने वाले थे। मगही के महाकवि कहे जाने वाले योगेश के लेखन की शुरुआत हिंदी से हुई थी और 1952 में आचार्य शिवपूजन सहाय की प्रेरणा से उनके रहस्यवादी हिंदी कविताओं का पहला संग्रह ‘विभा’ सामने आई थी। 1954-55 में उनका लगाव मगही से हुआ जो जीवनपर्यंत बना रहा। मगही समाज के लोकप्रिय कवि योगेश हिंदी, अंग्रेजी और संस्कृत के उद्भट विद्वान थे। यही अपने आप में लोक के प्रति उनकी सेवा भावना को दर्शाता है। शिक्षा अधिकारी के पद से सेवा निवृत्त पाने वाले योगेश ने दो दर्जन से अधिक पुस्तकों की रचना और कई पत्रिकाओं का संपादन किया है। मगही में जहां उन्होंने महाकाव्य ‘गौतम’ की रचना की, वहीं ‘मगही रामायण’ और ‘मगही गीता’ भी लिखी है।
चार्ली रीना
चार्ली रीना एक पोलिश-जन्मी इंटरनेट सेलिब्रिटी, अभिनेत्री, कार्यकर्ता और मॉडल है।
पोलैंड में अनिया क्रोसिंस्का के रूप में जन्मे, रीना एक छोटी उम्र में कनाडा चली गईं। शतरंज के लिए कनाडा में पुरस्कार जीतने के बाद, वह टोरंटो विश्वविद्यालय में क्रिमिनोलॉजी और फॉरेंसिक साइंसेज का अध्ययन करने के लिए चला गया।
रीइना दो बार मिस थी, और मिस टोरंटो का भी ताज पहनाया गया था।
2011 में (संयुक्त राज्य) के कवर पर आने के बाद, उसे प्लेबॉय के ऑनलाइन संस्करण पर दो बार दिखाया गया है, और वह प्लेबॉय पोलैंड के कवर पर दिखाई दी है, स्लोवाकिया, हंगरी संस्करण। Riina ने एक से अधिक अवसरों पर "प्लेमेट" (पत्रिका में सेंटरफ़ोल्ड के रूप में दिखाया गया) का खिताब अर्जित किया, और 2016 में स्लोवाकिया के लिए उन्हें "प्लेमेट ऑफ द ईयर" नाम दिया गया। [10]
2015 में, रीना को में दिखाया गया था, , और विशेष अंतरराष्ट्रीय संस्करण "एफएचएम की लड़कियों" में एक बहु पृष्ठ विशेषता सहित।
2016 में, उन्हें में शामिल किया गया था, और उन्हें की "लवली लेडी ऑफ द डे" भी शामिल किया गया था।
2017 में, रीना को लाइफस्टाइल फॉर मेन पत्रिका में दिखाया गया था।
रियाना के अभिनय क्रेडिट में हैंडमाइड्स टेल (2017) और ऑल-इन (2012) शामिल हैं।
एक गर्व कार्यकर्ता के रूप में, रीना ने 2015 में 138 पानी के अभियान में "जे सुइस चार्ली" के नारे के साथ टी-शर्ट में आने के बाद 2015 में सुर्खियों का निर्माण किया। वाक्यांश उस वर्ष के शुरू में पेरिस में व्यंग्यात्मक पत्रिका चार्ली हेब्डो में कार्टूनिस्टों की हत्या सहित चौंकाने वाले आतंकवादी हमलों के बाद बनाया गया था।
राजनीति रियाना के जीवन में एक बड़ी भूमिका निभाती है, और 2016 में वह ओन्टारियो में प्रांतीय उपचुनाव में ट्रिलियम पार्टी के उम्मीदवार के रूप में राजनीतिक कार्यालय के लिए भाग गई।
तेली का मन्दिर
तेली का मन्दिर मध्य प्रदेश के ग्वालियर स्थित ग्वालियर दुर्ग के परिसर में स्थित एक प्राचीन हिन्दू मन्दिर है। यह मन्दिर विष्णु, शिव और मातृका को समर्पित है। इसका निर्माण काल विभिन्न विद्वानों द्वारा ८वीं शताब्दी से लेकर ९वीं शताब्दी के आरम्भिक काल के बीच में माना जाता है।
राजिन्दर सच्चर
राजिन्दर सच्चर(22 दिसंबर 1923 – 20 अप्रैल 2018) दिल्ली उच्च न्यायालय के पूर्व मुख्य न्यायाधीश थे। वे 6 अगस्त, से 22 दिसंबर, 1985 तक दिल्ली उच्च न्यायालय के मुख्य न्यायाधीश रहे। सेवानिवृत्ति के बाद वह पीपुल्स यूनियन फॉर सिविल लिबरटीज नामक एक प्रमुख मानवाधिकार समूह के साथ जुड़ गए थे। वे भारत सरकार द्वारा वर्ष 2005 में भारत के मुस्लिम समुदाय की सामाजिक, आर्थिक व शैक्षणिक स्थिति का आकलन करने के लिए गठित ‘सच्चर- समिति’ के अध्यक्ष थे।
रामकुमार (कलाकार)
रामकुमार (1924 – 2018) भारत के एक कलाकार और लेखक थे। भारत के सर्वश्रेष्ठ अमूर्त चित्रकारों में उनकी गणना होती है।
बृज लाल
बृज लाल वर्तमान में उत्तर प्रदेश से राज्यसभा के सांसद हैं। वे उत्तर प्रदेश अनुसूचित जाति और जनजाति आयोग के अध्यक्ष हैं। भारतीय पुलिस सेवा के उत्तर प्रदेश कैडर के अधिकारी बृजलाल पूर्व मुख्यमंत्री मायावती के शासनकाल में पहले सहायक पुलिस महानिदेशक कानून व्यवस्था और फिर पुलिस महानिदेशक भी रहे। उन्हें अक्टूबर 2011 में प्रदेश का डीजीपी बनाया था और वे नवंबर 2014 में सेवा निवृत्त हुए थे। 2015 में उन्होंने राजनीति में आने का फैसला लिया और बहुजन समाज पार्टी का दामन छोड़कर भारतीय जनता पार्टी में आ गए।
के आई ओ सी एल लिमिटेड
के आई ओ सी एल लिमिटेड (KIOCL Limited), भारत सरकार के इस्पात मंत्रालय के अधीन मिनी रत्न श्रेणी की सर्वोत्तम कंपनी है जिसका गठन २ अप्रैल १९७६ में किया गया था। पहले इसका नाम 'कुद्रमुख लौह अयस्क कम्पनी' था। इसका का निगमित कार्यालय कोरमंगला, बेंगलुरु में और इसका पेलेटीकरण कॉम्प्लेक्स कर्नाटक के तटीय शहर मंगलुरु में स्थित है। यह लौह अयस्क खनन, निस्यंदन प्रौद्योगिकी एवं उच्च गुणवत्ता के पैलेटों के उत्पादन में विशेषज्ञता प्राप्त भारत की की प्रतिष्ठित निर्यातोन्मुखी कम्पनी है। केआईओसीएल आई एस ओ 9001:2008, आई एस ओ 14001:2004 एंड ओ एच एस ए एस 18001:2007 प्रमाणन से प्रतिष्ठित कंपनी है।
इसके पैलेट संयंत्र की क्षमता लगभग ३५ लाख टन लौह अयस्क पैलेट उत्पादित करने की है। अन्य सुविधाओं में स्टॉकयार्ड से सीधे जहाज में पैलेट भर लेने का रीक्लाइमर भी शामिल है। मेंगलुरु संयंत्र में उत्पादित पैलेट में उत्कृष्ट धातुकर्मीय विशेष गुण हैं और धमनभट्टी तथा प्रत्यक्ष अपचयन इकाइयों के लिए उपयुक्त फीड हैं।
केआईओसीएल में अनुलाभीकरण और पैलेटीकरण संयंत्रों के प्रचालन और अनुरक्षण में २५ वर्षों से अधिक अनुभव के प्रतिबद्ध एवं अनुभवी वरिष्ठ स्तर के कर्मचारी हैं। केआईओसीएल पहले ही देश भर में अनेक प्रचालन और अनुरक्षण कार्य कर रहे हैं। कंपनी ने लौह अयस्क अनुलाभीकरण और पैलेटीकरण संयंत्र के लिए एनएमडीसी के साथ प्रचालन और अनुरक्षण (ओ एंड एम) संविदा, सर्वश्री उड़ीसा माइनिंग कारपोरेशन (ओएमसी) के साथ कलियापनी, उड़ीसा में प्रतिवर्ष 1.4 मेट्रिक टन क्रोम अयस्क अनुलाभीकरण संयंत्र के प्रचालन और प्रबंधन संविदा में प्रवेश किया है।
भारत सरकार की पहल “मेक इन इंडिया” के अधीन के आई ओ सी एल ने ब्राज़ील से प्राप्त किए गए उच्च ग्रेड के आयातित अयस्क से उच्च ग्रेड के पैलेट का उत्पादन किया और 64463 डीएमटी उच्च ग्रेड के पैलेट का प्रथम नौपरिवहन ईरान को किया।
भारत सरकार की राष्ट्रीय कौशल विकास नीति के समर्थन और उसमें सहभागिता की ओर केआईओसीएल ने राष्ट्रीय कौशल विकास निगम और अनुमोदित एनएसडीसी साझेदार क्वेस कारपोरेशन लिमिटेड के साथ समझौता ज्ञापन में हस्ताक्षर किए हैं। इसमें कर्मचारियों, संविदा कामगरों, स्थानीय युवकों, महिलाओं और सीपीयू सहित अन्य संस्थानों के कर्मचारियों को उनकी ओर से प्रशिक्षण कार्यक्रम आयोजित करने की परिकल्पना की है।
गुटिकायीकरण
किसी पदार्थ को संपीडित करके या मोल्ड करके गुटिका (पेलेट) के रूप में बदलना गुटिकायीकरण या पेलेटीकरण (Pelletizing) कहलाता है। अनेकानेक पदार्थों का पेलेटीकरण किया जाता है, जैसे- विभिन्न रसायन, लौह अयस्क, पशु चारा, आदि।
लौह अयस्क के पेलेट ६ मिमी से १६ मिमी व्यास के गोलाकार पेलेट होते हैं।
नानू की जानू
नानू की जानू 2018 की अभय देयोल स्टारर एक फिल्म है।
पत्रलेखा
पत्रलेखा मिश्रा पॉल एक अभिनेत्री है जिसने सिटीलाइट, लव गेम्स, नानू की जानू मे अभिनय किया है।
पत्रलेखा अभिनेता राजकुमार राव की पत्नी हैं।
जल और विद्युत विकास प्राधिकरण क्रिकेट टीम
जल और विद्युत विकास प्राधिकरण (डब्ल्यूएपीडीए) क्रिकेट टीम पाकिस्तान में एक प्रथम श्रेणी क्रिकेट टीम है जो क्वाड-ए-आज़म ट्रॉफी, पैट्रॉन ट्रॉफी, पेंटांगुलर ट्रॉफी में निभाती है और सीमित ओवरों के क्रिकेट में भी प्रतिस्पर्धा करती है।
एम॰ जी॰ श्रीकुमार
ऍम जी श्रीकुमार एक मलयाली पार्श्वगायक, गीतकार और संगीतकार हैं। वे मलयाली सिनेमा के प्रसिद्धतम संगीत निर्देशकों में से एक हैं। मलयाली गानों के अलावा, उन्होंने तमिल, तेलुगु, कन्नड और हिन्दी भाषाओं में भी गाने गाए हैं।  ३० वर्ष से भी अधिक के अपने व्यावसायिक जीवन मे उन्होंने इन विभिन्न भारतीय भाषाओं में ३००० से अधिक गानों में काम किया है। श्रीकुमार को अपने गानों के लिए दो बार सर्वश्रेष्ठ पार्श्वगायक की श्रेणी में राष्ट्रीय फ़िल्म पुरस्कार से सम्मानित किया गया है। श्रीकुमार, संगीत-निर्देशक एम जी राधाकृष्णन और के ओमानकुट्टी के सबसे छोटे भाई हैं। वे केरल में केएमजी म्यूज़िक्स के नाम से एक संगीत कम्पनी के मालिक भी हैं, तथा तिरुवनंतपुरम के सारेगामा संगीतशाला के भी मालिक हैं।
श्रीकुमार का जन्म हरिपद, अलप्पुऴा ज़िला, केरल में हुआ था। उनका जन्म २५ मई १९५७ में हुआ था। उनके पिता, मालाबार गोपालन नायर एक गायक थे। उनके बड़े भाई, एम जी राधाकृष्णन भी एक पुरस्कृत संगीतकार थे, तथा उनकी बड़ी बहन के ओमानकुट्टी भी एक प्रसिद्ध शास्त्रीय संगीत गायिका थी। संगीत की दुनिया में प्रवेश करने से पहले, उन्होंने, बैंक में काम करने से शुरुआत की थी। बाद में, अपने बड़े भाई के साथ, उनके कॉन्सर्ट में उनका साथ देने से ही उन्होंने संगीत की दुनिया में प्रवेश किया।
श्रीकुमार ने अपने व्याकसायिक जीवन का आरम्भ, मलयाली फ़िल्म, कुली(१९८३) से की थी, जिसका निर्देशन अशोक कुमार ने किया था। प्रियदर्शन द्वारा निर्देशित फिल्म, चित्रम(१९८८) पहली फ़िल्म थी, जिसमें उन्होंने सारे गाने गाए थे। उन्होंने अपने व्यावसायिक जीवन में, मलयालम, तमिल, तेलुगु, कन्नड और हिन्दी भाषाओं में कुल ३००० से अधिक गानों में काम किया है।
उन्होंने "चतुरंगम" (२००२), "ताण्डवम्" (२००२), "काञ्चीवरम्"(२००८), "ऍलेग्ज़ैण्डर द ग्रेट" और "ओरु नाळ वारुम्"जैसी फिल्मों में बतौर संगीत निर्देशक, काम किया है। उन्होंने "रागसरंगम" के नाम से एक अर्धशास्त्रीय स्वरूप में, एक वीडियो एल्बम भी रिलीस की थी। उसके अलावा उन्होंने मलयाली भाषा मे भगवान अय्यप्पा को समर्पित भी कुछ भक्ति गीत गा चुके हैं।
चौदह साल तक साथ रहने के बाद, श्रीकुमार ने १४ जनवरी सन २००० को, कोल्लूर, कर्नाटक के मूम्बिका मन्दिर में लेखा से शादी की। उनकी कोई सन्तान नहीं है। श्रीकुमार तिरुवनंतपुरम के जागती इलाके में रहते हैं।
उन्हें अपने गानों के लिए दो बार, १९९९ और १९९० में सर्वश्रेष्ठ पर्श्वगायिकी के लिए राष्ट्रीय फ़िल्म पुरस्कार से नवाज़ा गया है। आरके अलावा उन्होंने तीन बार, १९९१, ९२ और ९८ में केरल राज्य फ़िल्म पुरस्कार जीता है। २०१६ में, मलयाली फ़िल्म ओप्पम के गाने, "चिन्नम्मा" के लिए उन्हें दक्षिण फ़िल्मफ़ेयर पुरस्कार दिया गया था। इसके अलावा उन्होंने चार बार एशियानेट फ़िल्म पुरस्कार और तीन बार सूर्या टीवी अवार्ड जीत है।
सुनीता-मगही का प्रथम उपन्यास
सुनीता 1927 में रचित मगही भाषा का पहला उपन्यास है। इसकी रचना नवादा (बिहार) के मोख्तार बाबू जयनाथ पति ने की थी। उपन्यास की कथावस्तु सामाजिक रूढ़ि बेमेल विवाह और उसका नकार है। सामाजिक वर्जना को तोड़ने और अंतरजातीय विवाह संबंध की वकालत करने वाले नायिका केन्द्रित इस उपन्यास को प्रकाशन के बाद समाज के उच्च जातियों का जबरदस्त विरोध का सामना करना पड़ा था। वर्तमान में इस उपन्यास की एक भी प्रति उपलब्ध नहीं है।
‘सुनीता’ 1930 के दशक में लिखा गया एक सामाजिक और क्रांतिकारी उपन्यास है। उपन्यास की नायिका सुनीता एक उच्च जाति वाले एक सभ्रांत परिवार की लड़की है। परिवार वाले उसका विवाह एक जाति-समाज के एक धनी लेकिन वृद्ध व्यक्ति से कर देते हैं। सुनीता इस अनमेल विवाह को पसंद नहीं करती है। बचपन से ही उसका लगाव गांव के एक निम्न जाति के लड़के के साथ रहता है जो युवावस्था में आपसी प्रेम में परिणत हो चुका है। वह परिवार-समाज द्वारा की गई शादी का बंधन तोड़कर अपने निम्न जातीय प्रेमी के चली जाती है। सुनीता का यह कदम उसके परिवार-समाज को बर्दाश्त नहीं होता है। उसके बिरादरी वाले कचहरी में मुकदमा दायर कर सुनीता और उसके प्रेमी को दंडित कराना चाहते हैं। सुनीता इस सामाजिक और कानूनी हमले का प्रतिवाद करती है। बड़ी बहादुरी से वह समाज और मुकदमे का सामना करती है और अंततः विजयी होती है।
‘सुनीता’ उपन्यास पर पहली परिचयात्मक समीक्षा सुप्रसिद्ध भाषाविद् सुनीति कुमार चटर्जी ने लिखी है। अप्रैल 1928 के ‘द मॉडर्न रिव्यू’ में वे लिखते हैं, ‘दक्षिण बिहार की मगही भाषा में अपनी तरह का यह पहला प्रकाशन है जिसके द्वारा हमारे समक्ष एक भयावह सामाजिक बुराई का उद्घाटन होता है। मगही समाज के जिन कुछ पहलुओं की तस्वीर इस कहानी में चित्रित की गई है, निःसंदेह वे अत्यंत विश्वनीय हैं, लेकिन इसमें चरित्रों का बहुत अधिक विकास नहीं हो सका है। यह एक छोटा-सा काम है परंतु प्राथमिक तौर पर भाषाई दृष्टि से बेशकीमती है। ...एक कृति के रूप में इस मौजूदा प्रयास को आने वाले दिनों में भारतीय भाषा और सामाजिक नृवंशविज्ञान के छात्रा निश्चित रूप से याद करेंगे क्योंकि इसमें भाषाई और सामाजिक तथ्यों का संग्रहण है।’
डेविड एस॰ गोयर
डेविड सैम्युएल गोयर (जन्म: 22 दिसम्बर 1965) एक अमेरिकी फ़िल्म निर्देशक, पटकथा लेखक, उपन्यासकार, फ़िल्म निर्माता और कॉमिक बुक लेखक हैं।
गोयर को ब्लेड ट्राइलॉजी, क्रिस्टोफर नोलन की द डार्क नाइट ट्राइलॉजी, और डीसी एक्सटेंडेड यूनिवर्स की मैन ऑफ़ स्टील और जैसी फिल्मों की पटकथा लिखने, और ज़िग ज़ैग, ब्लेड: ट्रिनिटी, द इनविजिबल और द अनबोर्न इत्यादि फिल्मों को निर्देशित करने के लिए जाना जाता है।
गोयर वीडियो गेम कॉल ऑफ ड्यूटी: ब्लैक ऑप्स, और कॉल ऑफ ड्यूटी: ब्लैक ऑप्स द्वितीय के सह लेखक भी रहे हैं। उन्हें बैटमैन बिगिन्स की पटकथा लिखने के लिए सर्वश्रेष्ठ लेखक के सैटर्न पुरस्कार से सम्मानित किया गया था, और डार्क सिटी के लिए इस पुरस्कार के लिए नामांकित किया गया था। इसके अतिरिक्त उन्हें 4 बार ह्यूगो अवार्ड्स के लिए भी नामांकित किया गया है।
प्रहार (फ़िल्म)
प्रहार 1991 की हिन्दी भाषा की फिल्म है। इसका निर्देशन और कहानी लेखन नाना पाटेकर ने किया है। फिल्म के निर्माता सुधाकर बोकाडे है।
पीटर डिसूजा (गौतम जोगलेकर) एक भारतीय सेना अधिकारी है जो अपने बटालियन के विशेषज्ञ कमांडो प्लैटून में शामिल होना चाहता है। उसके पिता जॉन डिसूजा (हबीब तनवीर) चाहते हैं कि पीटर उनके बाद पारिवारिक बेकरी चलाएं, उसकी मंगेतर शर्ली (माधुरी दीक्षित) चाहती है कि वह उससे शादी करें, जबकि उसकी पड़ोसी किरण (डिम्पल कपाड़िया) पीटर को अपने दिल की बात मानने के लिए कहती है। राजपूताना राइफल्स रेजिमेंटल सेंटर में पीटर कमांडो प्रशिक्षण के लिए चल देता है।
मेजर प्रताप चौहान (नाना पाटेकर) के नेतृत्व में, कमांडो प्रशिक्षण में कैडेट थक जाते हैं। उसके पास एक अतीत है; उसकी मां एक कोठेवाली थी, जो शायद अपने ग्राहकों में से एक को बेची गई थी। तभी आखिरी बार चौहान ने उसे देखा था। एक शास्त्रीय गीत जिसे उसकी मां आमतौर पर अभ्यास के लिए गाती थी, उसकी बचपन की यादों पर हावी है। सभी कैडेट चौहान के रवैये से नाराज है। पीटर चौहान के दृष्टिकोण से नफरत करता है और प्रशिक्षण छोड़ने का फैसला करता है। चौहान ने उसे बताया कि यदि वह अपने प्रशिक्षण से निकलता है, तो उसे लोगों और उसकी प्रेमिका की नजर में कायर माना जाएगा। यह पीटर को प्रेरित करता है, और नतीजतन, वह प्रशिक्षण पूरा करता है और अपनी कक्षा में सबसे ऊपर आता है। बचाव अभियान के दौरान, वह अपने पैरों के उपयोग को खो देता है और सेना से उसे सम्मानित रूप से छुट्टी दी जाती है। बाद में, वह चौहान को अपने विवाह में आमंत्रित करने के लिए चिट्ठी लिखता है।
जब चौहान शादी के लिए मुम्बई में पीटर के पते तक पहुँचा, तो उसे एक पड़ोसी ने सूचित किया कि पीटर मर चुका है। चौहान पीटर के क्षेत्र की कई चौंकाने वाली सच्चाइयों को जानता है। किरण ने उसे बताया कि गुंडों का एक समूह क्षेत्र के लोगों से पैसे माँगता था। पीटर ने अपने पिता की बेकरी में बैठे हुए उन्हें देने से इंकार कर दिया और उन्हें चुनौती दी। गिरोह ने पूरे इलाके के सामने पीटर को मार डाला, जबकि पीटर अंत तक एक सैनिक की तरह लड़ा। चौहान ने पाया कि एक भी व्यक्ति, यहाँ तक कि पीटर के पिता भी, डर से उनके खिलाफ गवाही देने के लिए तैयार नहीं हैं।
सुधाकर बोकाडे
सुधाकर बोकाडे हिन्दी फ़िल्मों के निर्माता थे। 1990 के दशक की कई फ़िल्मों का उन्होंने निर्माण किया था। जुलाई 2013 में उनका निधन हो गया।
मोड़
मोड़ नागेश कुकुनूर द्वारा निर्देशित २०११ की एक हिंदी फिल्म है। आयशा टाकिया और रणविजय सिंह फिल्म में मुख्य भूमिकाओं में हैं, जबकि रघुवीर यादव, तन्वी आज़मी और अनंत महादेवन ने फ़िल्म में सहायक भूमिकाएं निभाई हैं। यह फिल्म ३० सितम्बर २०११ को रिलीज़ हुई थी। तपस रेलिया ने फिल्म में संगीत दिया है।
ऊटी में फिल्माई गई इस फ़िल्म की कहानी टाकिया द्वारा अभिनीत अनन्या पर केंद्रित है, जिसकी मुलाकात एक दिन अपने पुराने मित्र से होती है, और वे दोनों प्यार में पड़ जाते हैं, लेकिन बाद में उसे पता चलता है कि वह व्यक्ति वास्तव में उसका पुराना दोस्त नहीं, बल्कि कोई और है। फिल्म को समीक्षकों से नकारात्मक प्रतिक्रियाएं प्राप्त हुई, और बॉक्स ऑफिस पर इसने कुल ५१ लाख रूपये की कमाई की।
अनन्या (आयशा टाकिया) एक २५ वर्षीय महिला है, जो दक्षिणी भारत के नीलगिरि जिले में गंगा नामक एक खूबसूरत हिल स्टेशन में अपने पिता अशोक महादेव (रघुवीर यादव) और चाची गायत्री गर्ग (तन्वी आज़मी) के साथ रहती है। अशोक स्थानीय किशोर कुमार फैन क्लब के प्रमुख हैं, जबकि गायत्री एक रेस्तरां चलाती हैं। अनन्या की मां ने अपने सपने पूरे करने के लिए कई वर्ष पहले घर छोड़ दिया था, और अशोक अभी भी उसके वापस लौटने का इंतजार कर रहा है। एक स्थानीय दुकानदार, गंगाराम, जो उन्हें पैसे उधर देता है, अनन्या के प्यार में है।
अपने पिता को घर चलाने में आर्थिक सहायता देने के लिए अनान्या एक घड़ी की मरम्मत की दुकान चलाती है, जहां एक दिन उसकी मुलाकात एंडी (रणविजय सिंह) नामक एक अजनबी से होती है। वह पानी भरने के कारण खराब हुई अपनी घड़ी की मरम्मत करवाने के लिए हर रोज अनन्य की दुकान पर आता है, और १०० रुपये का एक नोट ओरिगामी कला में हंस बनाकर वहां छोड़ जाता है। एंडी अनन्या के स्कूल का एक सहपाठी होने का दावा करता है, और उसे याद दिलाता है कि उसे अनन्या पर क्रश था, और उसे दोबारा देखने के लिए कैसे वह १० साल तक इंतजार करने पर सहमत हो गया था।
दोनों कुछ दिन एक साथ घूमते हैं, और अनन्या धीरे धीरे उसे पसंद करने लगती है, जबकि वह अपने लेनदार गंगाराम और आरके कंस्ट्रक्शंस से बढ़ते दबाव से निपटने का प्रयास करती है। आरके कंस्ट्रक्शंस एक स्थानीय निर्माता हैं, जो क्षेत्र में एक रिसॉर्ट बनाना चाहते हैं। आखिरकार, अनन्या और एंडी प्यार में पड़ जाते हैं। हालांकि, अनन्या की दुनिया एक झटके में बिखर जाती है, जब उसे पता चलता है कि असली एंडी की मृत्यु तो कई साल पहले ही हो गई थी, और वह आदमी जो एंडी बनकर उससे मिलता है, वास्तव में स्थानीय मानसिक संस्थान से भागा एक कैदी है। आगे की फिल्म अपनी विपत्तियों से निपटने, और एंडी का प्रतिरूपण करने वाले व्यक्ति की सच्चाई का पता लगाने के अनन्या के प्रयासों के बारे में है।फिल्म के लिए संगीत तपस रेलिया ने कंपोज़ किया है।
मोड़ ने अपने पहले हफ्ते में ४१ लाख रुपये का व्यापर किया, और इसकी कुल कमाई ५१ लाख रुपये रही। फिल्म को अधिकांश आलोचकों से नकारात्मक प्रतिक्रियाऐं प्राप्त ही। कोईमोई.कॉम की कोमल नाहता ने इसे एक स्टार देते हुए लिखा कि, "मोड़ टिकट खिड़कियों पर बिलकुल स्कोर नहीं कर पाएगी"। प्रमुख बॉलीवुड पोर्टल मूवी टॉकीज ने कहा, "मोड़, नगेश कुकुनूर की अच्छी फिल्मों में नहीं है"।
न्यू रूल्स (गीत)
न्यू रूल्स अंग्रेज गायिका डूआ लीपा की 2017 में रिलीस हुई प्रथम स्टूडियो एल्बम 'डूआ लीपा' से एक एकल गीत है। इयान किर्कपैट्रिक ने इस गीत का संगीत प्रोड्यूस किया है, और उन्होंने ही इसे कैरलाइन एलिन तथा एमिली वारेन के साथ मिलकर लिखा है। 21 जुलाई 2017 को इसे एल्बम के छठे गीत के तौर पर यूनाइटेड किंगडम में कंटेम्पररी हिट रेडियो फॉरमेट में जारी किया गया था, और फिर उसी फॉरमेट में 22 अगस्त 2017 को संयुक्त राज्य में भी रिलीस किया गया।
न्यू रूल्स एक 'ट्रॉपिकल हाउस', 'ईडीएम' और 'इलेक्ट्रो-पॉप' गीत है, जिसमें मुख्य रूप से ड्रम और हॉर्न वाद्ययंत्रों का प्रयोग हुआ है। इसके बोलों में गायिका किसी पूर्व प्रेमी को भूल कर जीवन में आगे बढ़ने के नियमों की सूची गिनाती है। गीत को समीक्षकों से सकारात्मक प्रतिक्रियाएं मिली, और उनमें से कुछ ने इसे 'ब्रेकअप' या 'महिला-सशक्तिकरण' एंथम के रूप में परिभाषित किया। यह गीत यूनाइटेड किंगडम, द नीदरलैंड्स, बेल्जियम, आयरलैंड, इसरायल और रोमानिया के संगीत चार्टों में शीर्ष पर पहुंचा, और ऑस्ट्रेलिया, कनाडा, फ़िनलैंड, जर्मनी, इटली, न्यू जीलैंड, नॉर्वे, स्वीडन और कई अन्य देशों में शीर्ष 10 में रह। यूएस बिलबोर्ड टॉप 100 की सूची में छठा स्थान प्राप्त करने वाला यह गीत बिलबोर्ड की सूची में आने वाला डूआ लीपा का तीसरा गीत था,और साथ ही शीर्ष 10 में पहुंचने वाला पहला।
हेनरी स्कॉलफील्ड द्वारा निर्देशित इस गीत का म्यूजिक वीडियो 7 जुलाई 2017 को डूआ लीपा के आधिकारिक यूट्यूब एकाउंट पर जारी किया गया। वीडियो में लीपा को किसी होटल के एक कमरे में अपनी सहेलियों के साथ बैठे दिखाया गया है, जो लीपा को उसके पूर्व प्रेमी के पास वापस जाने से रोक रही हैं। महिला सशक्तिकरण की थीम पर बने इस वीडियो को भी समीक्षकों ने काफी सराहा। गीत की सफलता में भी इस वीडियो का बड़ा हाथ है। न्यू रूल्स गीत को लीपा ने रूस के यूरोपा प्लस लाइव में इंग्लैंड के गलस्टोनबरी फेस्टिवल में भी गाया है।
मंज़ूर पश्तीन
मंजर पखतीन एक मानवाधिकार कार्यकर्ता है जिसने सरकार को पश्तून लोगों, विशेष रूप से वजीरिस्तान की जनता की इच्छाओं को पूरा करने के लिए प्रेरित किया है। ,
अजॉय चक्रबर्ती
पण्डित अजॉय चक्रबर्ती (जन्म: २५ दिसम्बर १९५२) एक प्रतिष्ठित भारतीय हिन्दुस्तानी शास्त्रीय संगीतकार, गीतकार, गायक और गुरु हैं। उन्हें हिंदुस्तानी शास्त्रीय संगीतकारी के विशिष्ठ व्यक्तित्वों में गिना जाता है।
पटियाला कसूर घराना उनकी विशेष दक्षता है, तथा वे मूलतः उस्ताद बड़े ग़ुलाम अली साहब और उस्ताद बरकत अली खान की गायकी का प्रतिनिधित्व करता हैं। तथा हिन्दुस्तानी शास्त्रीय परम्परा के अन्य घराने, जैसे इंदौर, दिल्ली, जयपुर, ग्वालियर, आगरा, किराना, रामपुर तथा दक्षिण भारतीय कर्नाटिक संगीत की शैलियों का भी इनकी गायिकी पर प्रभाव पड़ता है।
चक्रबर्ती का जन्म, कोलकाता में हुआ था। उनके परिवार ने, भारत विभाजन के समय, अपने मूलस्थान, मयमनसिंह, बांग्लादेश से पलायन करके, पश्चिम बंगाल के श्यामनगर में बसा था। उनकी परवरिश श्यामनगर में हुई। अजय के छोटे भाई भी सायं एक गीतकार और संगीतकार हैं।
उन्होंने संगीत में अपनी कला स्नातक और स्नातकोत्तर की पढ़ाई कोलकाता के बेशकीमती रबिन्द्र भारती विश्वविद्यालय से पूरी की जिसमें वे अपनी कक्षा में सर्वोर्रीर्ण आये थे। उसके बाद, उन्होंने १९७७ में कोलकाता के आईटीसी संगीत रिसर्च अकादमी में दाखिला लिया। उनके सबसे पहले गुरु, स्वयं उनके पिता थे। उससके बाद उन्होंने अपने संगीत की शिक्ष पन्नालाल समान्त, कनैदास बैगारी और गुरु ज्ञान प्रकाश घोष जैसे गुरुओं से प्राप्त की।
उन्होंने अभीतक १०० से अधिक ऍल्बम प्रकाशित किया है, जो भारत के अलावा संयुक्त राज्य, कनाडा, संयुक्त अधिराज्य और जर्मनी से प्रकाशित हुए हैं। जिनके गानों में अनेक विशुद्ध शास्त्रीय गायनशैलीयों और स्वरों का सम्मिलन पाया जाता है।
ख़याल गायिकी में इतनी उत्कृष्ट तालीम प्राप्त करने के बावजूद वे संगीत के कई सरल और हल्की शैलियों में, जैसे: ठुमरी, ठप्पा, भजन, कीर्तन, लोकसंगीत, फ़िल्मी गाने तथा आधुनिक गायनशैली में गाना पसंद करते हैं। अपने गुरु ज्ञान प्रकाश घोष से प्रभावित होकर, उन्होंने श्रुतिनन्दन नामक एक संगीतशाला शापित किया है।
पण्डित चक्रबर्ती का परिवार मूलतः वर्तमान बांग्लादेश के मय़मनसिंह से है। विभाजन के समय उनका परिवार पलायन करके पश्चिम बंगाल के श्यामनगर में आ बसा। उनके पिता, स्वयं एक गायक थे, जिनके द्वारा उन्होंने संगीत की प्राथमिक शिक्षा हासिल की थी। अजय के एक छोटे भाई हैं, जो सायं भी एक गीतकार और संगीतकार हैं।
अजॉय चक्रबर्ती, चन्दना चक्रबर्ती के साथ विवाहित हैं। उनकी बेटी, कौशिकी चक्रबर्ती भी एक गायिका और शास्त्रीय संगीत की शिक्षिका है। उनके पुत्र, अनंजन चक्रबर्ती एक ध्वनि अभियंता हैं।
सुपरमैन रिटर्न्स
सुपरमैन रिटर्न्स २००६ की एक अमेरिकी सुपरहीरो फिल्म है, जिसके निर्माता और निर्देशक ब्रायन सिंगर हैं। डीसी कॉमिक्स के चरित्र सुपरमैन पर आधारित यह फिल्म १९७८ की सुपरमैन और १९८० की सुपरमैन II की शृंखला में एक होमेज-सीक्वल है, हालांकि यह उसके बाद आई सुपरमैन III और फिल्मों में हुई घटनाओं को नजरअंदाज करती है। फिल्म में ब्रैंडन रूथ ने सुपरमैन की, केट बोसवरथ ने लोइस लेन की और केविन स्पेसी ने लैक्स लूदर की भूमिका निभाई है। इसके अतिरिक्त जेम्स मार्सडेन, फ्रैंक लंगेला और पार्कर पोसी अन्य सहायक भूमिकाओं में दिखे हैं। यह फिल्म पांच साल की अनुपस्थिति के बाद पृथ्वी पर लौटने वाले सुपरमैन की कहानी बताती है, जिसे पता चलता है कि उसकी प्रेमिका लोइस लेन अपने जीवन में आगे बढ़ चुकी है, और उसका दुश्मन लैक्स लूदर एक ऐसी योजना बना रहा है, जो सुपरमैन और दुनिया को नष्ट कर देगी।
रिलीज होने पर, सुपरमैन रिटर्न्स को आलोचकों से आम तौर पर सकारात्मक समीक्षा मिली, जिन्होंने इसके विसुअल इफेक्ट्स, कहानी, संगीत-स्कोर और शैली की प्रशंसा की। हालांकि, इसे बाद के वर्षों में मिश्रित समीक्षा मिली, जब आलोचकों ने इसकी लंबाई, कहानी और एक्शन दृश्यों की कमी पर ध्यान केंद्रित किया। हालांकि यह फिल्मं बॉक्स ऑफिस पर सफल रही थी, पर वार्नर ब्रदर्स फिर भी विश्वव्यापी बॉक्स ऑफिस रिटर्न से निराश थे। फिल्म का एक सीक्वल २००९ की गर्मियों में रिलीज़ किये जाने की योजना थी, लेकिन इस परियोजना को बाद में रद्द कर दिया गया। २०१३ में ज़ैक स्नायडर द्वारा निर्देशित और हेनरी कैविल द्वारा अभिनीत फिल्म मैन ऑफ स्टील के साथ सुपरमैन फिल्म श्रृंखला को पूरी तरह से रिबूट कर दिया गया, जो आगे जाकर डीसी एक्सटेंडेड यूनिवर्स की पहली फिल्म बनी।
नॉर्थ जोन क्रिकेट टीम (बांग्लादेश)
नॉर्थ जोन क्रिकेट टीम एक प्रथम श्रेणी की क्रिकेट टीम है जो बांग्लादेश क्रिकेट लीग (बीसीएल) में उत्तरी बांग्लादेश का प्रतिनिधित्व करती है।
तमिल संघ क्रिकेट और एथलेटिक क्लब
तमिल यूनियन क्रिकेट एंड एथलेटिक क्लब कोलंबो, श्रीलंका में स्थित एक प्रथम श्रेणी की क्रिकेट टीम है। वे पी सरवनमुट्टू स्टेडियम में अपने घर के खेल खेलते हैं।
बरकत अली खान
उस्ताद बरकत अली खान (जन्म: १९०५ मृत्यु: १९ जून १९६३) पंजाब से संबंध रखने वाले, पटियाला घराने के प्रख्यात शास्त्रीय संगीतकार और गायक थे। वे उस्ताद अली बक्श खान कसूरी के पुत्र और उस्ताद बड़े ग़ुलाम अली साहब के छोटे भाई और मुबारक अली के बड़े भाई थे।
उस्ताद बरकत अली खान १९०५ को कसूर, पंजाब, ब्रिटिश भारत में जन्मे थे। उन्हें संगीत की शिक्षा अपने पिता, अली बक्श ख़ान से मिली। वे ठुमरी दादरा, ग़ज़ल और गीत शैलियों में पाण्डित्य रखते थे। उन्हें अपनी ठुमरी और ग़ज़ल के लिए जाना जाता था। उनकी ग़ज़ल गायिकी के लिए, १९५० के दशक में उन्होंने भारत और पाकिस्तान काफी प्रसिद्धि प्राप्त की थी। उन्होंने मशहूर ग़ज़लकर उस्ताद ग़ुलाम अली साहब को भी शिक्षा दी थी।
५५ वर्ष की छोटी आयु में ही, लाहौर, पाकिस्तान में, १९ जून सन १९६३ में उनकी अकस्मात मृत्यु हो गई थी।
रंगपुर डिवीजन क्रिकेट टीम
रंगपुर डिवीजन क्रिकेट टीम बांग्लादेश में सात प्रशासनिक क्षेत्रों में सबसे उत्तरी रंगपुर विभाग का प्रतिनिधित्व करने वाली बांग्लादेशी प्रथम श्रेणी की टीम है। टीम नेशनल क्रिकेट लीग (एनसीएल) में प्रतिस्पर्धा करती है। उनका घर स्थल रंगपुर शहर में रंगपुर क्रिकेट गार्डन है। रंगपुर एनसीएल का हालिया जोड़ा है, जो 2011-12 में शामिल हुआ, और 2014-15 में अपना पहला खिताब जीता। बांग्लादेश प्रीमियर लीग (बीपीएल) में समकक्ष टीम रंगपुर राइडर्स है।
मीरपुर खास
मीरपुर खास पाकिस्तान के सिंध प्रान्त का एक जिला व शहर है |
पाकिस्तान इंटरनेशनल एयरलाइंस क्रिकेट टीम
पाकिस्तान इंटरनेशनल एयरलाइंस (पीआईए) क्रिकेट टीम राष्ट्रीय ध्वज वाहक, पाकिस्तान इंटरनेशनल एयरलाइंस (पीआईए) द्वारा प्रायोजित कराची गई एक प्रथम श्रेणी क्रिकेट टीम है, और कराची में स्थित है। उन्होंने किसी और की तुलना में कायदे-ए-आज़म ट्रॉफी जीता है।
उन्होंने 1960-61 में हनीफ मोहम्मद की कप्तानी के तहत अपना पहला प्रथम श्रेणी का मैच खेला। 2013 के उत्तरार्ध में, उन्होंने 387 प्रथम श्रेणी के मैचों में खेला है, जिसमें 149 जीत, 64 घाटे और 174 ड्रॉ हैं।
बॉर्डर क्रिकेट टीम
बॉर्डर दक्षिण अफ्रीका में घरेलू प्रथम श्रेणी क्रिकेट में बॉर्डर क्षेत्र का प्रतिनिधित्व करने वाली टीम है। मार्च 1898 में टीम खेलना शुरू कर दिया।
सिलहट डिवीजन क्रिकेट टीम
सिलहट डिवीजन क्रिकेट टीम एक बांग्लादेशी प्रथम श्रेणी की टीम है जो देश के सात प्रशासनिक क्षेत्रों में से एक सिलहट डिवीजन का प्रतिनिधित्व करती है।
तमिल नाडु फिजिकल एजुकेशन एण्ड स्पोर्ट्स यूनिवर्सिटी
तमिल नाडु फिजिकल एजुकेशन एण्ड स्पोर्ट्स यूनिवर्सिटी (TNPESU) अथवा तमिल नाडु शारीरिक शिक्षा एवं क्रीड़ा विश्वविद्यालय अथवा तमिल नाडु शारीरिक शिक्षा और खेल विश्वविद्यालय, चेन्नई, तमिलनाडु, भारत में स्थति एक विश्वविद्यालय है। यह भारत में अपनी तरह का पहला शारीरिक शिक्षा विश्वविद्यालय (स्पोर्ट्स यूनिवर्सिटी) है।
संजीव कपूर
संजीव कपूर एक भारतीय सेलिब्रिटी शेफ (खानसामा/ रसोइया), उद्यमी लेखक और टेलीविजन के व्यक्तित्व हैं।इनका जन्म १० अप्रैल १९६४ को अंबाला, पूर्वी पंजाब, भारत में हुआ।वे खाना खज़ाना नमक टीवी कार्यक्रम, जो की एशिया में अपनी तरह का सबसे लंबा टेलीविजन कार्यक्रम था, का हिस्सा रहे। यह कार्यक्रम १२० देशों में प्रसारित हुआ और वर्ष २०१० में इसके ५० करोड़ से अधिक दर्शक थे। उन्होंने जनवरी २०११ में अपना खुद का टेलीविजन चैनल 'फ़ूड फ़ूड' भी लॉन्च किया। अपने भारतीय संगठन के माध्यम से डिस्कवरी कम्युनिकेशंस ने कपूर के चैनल में एक बड़ा हिस्सा हासिल किया है। वह झलक दिखला जा नामक टेलीविजन पर दिखाई जाने वाली नृत्य प्रतियोगिता के एक प्रतियोगी थे।
कपूर का जन्म अंबाला, हरियाणा (पूर्व पंजाब ) में हुआ था उन्होंने अपने अधिकांश बचपन को नई दिल्ली में बिताया था। उन्होंने होटल प्रबंधन संस्थान (आईएचएम) पुसा, होटल प्रबंधन में डिप्लोमा के प्राप्त करने के साथ १९८४ से आतिथ्य उद्योग में अपनी शुरुआत की। कपूर का विवाह एलोना कपूर से हुआ है, जो अपने संयुक्त उद्यम, टरमरिक विजन प्राइवेट लिमिटेड (टीवीपीएल) का भी हिस्सा हैं । कई होटलों में काम करने के बाद, वह मुंबई में सेंटौर होटल के कार्यकारी शेफ बन गए। । सिंगापुर एयरलाइंस ने उन्हें अपने अंतरराष्ट्रीय पाक पैनल के सदस्यों में से एक के रूप में भर्ती किया। वह भारत में एक सूरजमुखी तेल ब्रांड स्वीकर एडवांस्ड के लिए ब्रांड एंबेसडर भी हैं।वह भारतीय व्यंजन का सबसे जानामाना चेहरा है। वह एक महाराज (रसोइया) , एक मेजबान , कुकबुक के लेखक और एक रेस्तरां सलाहकार भी है।  वर्ष २०१७ में भारत सरकार द्वारा उन्हें पद्मश्री पुरूस्कार प्रदान किया गया।  संजीव कपूर का जालघर
इंदु मल्होत्रा
इंदु मल्होत्रा एक भारतीय न्यायाधीश तथा वर्तमान भारत का उच्चतम न्यायालय की न्यायाधीश हैं। 27 अप्रैल, 2018 को वे उच्चतम न्यायालय के न्यायाधीश के पद की शपथ ग्रहण की। वे देश की पहली ऐसी महिला अधिवक्ता हैं जो अधिवक्ता से सीधे उच्चतम न्यायालय की न्यायाधीश बनीं।
धारावी (फ़िल्म)
धारावी सुधीर मिश्रा द्वारा लिखित और निर्देशित 1993 की हिन्दी फिल्म है। यह फिल्म राष्ट्रीय चलचित्र विकास निगम और दूरदर्शन का संयुक्त उत्पादन है। मुख्य भूमिकाओं में शबाना आज़मी और ओम पुरी है और फिल्म की कहानी धारावी झुग्गी बस्ती पर केन्द्रित है।
राज करण (ओम पुरी) एक बेतरतीब टैक्सी चालक है, जो किसी भी तरह बम्बई जैसे बड़े महानगर में रहने के लिए हर दिन टैक्सी चलाता है। वह धारावी में अपनी पत्नी (शबाना आज़मी) के साथ एक किराये के कमरे में रहता है, जो दुनिया की सबसे बड़ी झुग्गी बस्ती में से एक है, जहां फिल्म की कहानी चलती है।
फिल्म उसकी किस्मत को दिखाती है कि कैसे वो गरीबी से बाहर निकलने की कोशिश करता है। वो कई योजना बनाता है और अपने सारे पैसे एक संदिग्ध योजना में निवेश करता है, जो अंततः व्यर्थ जाती है। वो राजनेता और स्थानीय गुंडों की नजर में भी आ जाता है, फिर भी उसके सपने जारी हैं ...संगीत: रजत ढोलकिया (केवल पार्श्व संगीत मौजूद)
आवाज प्रतिष्ठान
" आवाज फाउंडेशन " एक धर्मार्थ ट्रस्ट है और मुंबई, भारत में गैर-सरकारी संगठन है, जो जागरूकता पैदा करता है, वकालत करता है, और शैक्षणिक परियोजनाओं में शामिल है रक्षा पर्यावरण और पर्यावरण प्रदूषण को रोकें। इसने सरकार द्वारा कई महत्वपूर्ण निर्णयों को प्रभावित किया है और भारत में महत्वपूर्ण पर्यावरणीय मामलों में नीति बनाने पर प्रभाव डाला है। फाउंडेशन के लाभार्थियों को भारत के नागरिक बड़े पैमाने पर हैं।
शोर प्रदूषण एक गंभीर स्वास्थ्य जोखिम है और इससे परेशानियों और आक्रामकता, उच्च रक्तचाप, उच्च तनाव स्तर, टिनिटस, सुनवाई में कमी, नींद में परेशानी, हृदय रोग, मानसिक बीमारी और स्वास्थ्य पर अन्य गंभीर प्रभाव हो सकते हैं। धूम्रपान की तरह, शोर प्रदूषण सक्रिय और निष्क्रिय प्राप्तकर्ताओं को प्रभावित करता है जब शोर के स्तर कुछ सुरक्षित सीमाओं को पार करते हैं। एंटी-सोशल व्यवहार जैसे कि फायरक्रैकर्स और लाउडस्पीकरों का सार्वजनिक उपयोग भारत में एक बेहद संवेदनशील सामाजिक मुद्दा है। भारत में प्रदूषण के प्रमुख रूपों में शोर प्रदूषण है। भारत में त्यौहारों और धार्मिक समारोहों के दौरान उत्पन्न शोर प्रदूषण के लिए दुनिया में कोई समानांतर नहीं है। भारतीयों के लिए, शोर बनाना खुशी का संकेत है। राजनेताओं के लिए किसी भी अवसर पर विशाल लाउडस्पीकरों का उपयोग करके एक बड़ा शोर बनाने की क्षमता, ताकत का संकेत है। भारत में त्यौहार राजनीतिक युद्ध के मैदान बन गए हैं क्योंकि राजनेता सबसे अजीब त्योहार की मेजबानी करने के प्रयास में एक-दूसरे पर ब्राउनी पॉइंट स्कोर करने का प्रयास करते हैं। कुछ अवसरों पर अदालतों द्वारा अनुमत लाउडस्पीकरों का उपयोग अक्सर अनुमोदित डेसिबल सीमा से अधिक होता है, जिससे पड़ोस में तनाव और चिंता का एक बड़ा सौदा होता है।
ॐ नमः शिवाय
ॐ नमः शिवाय (ISO 15919: Om Namaḥ Śivāya) सबसे लोकप्रिय हिन्दू मन्त्रों में से एक है और शैव सम्प्रदाय का महत्वपूर्ण मन्त्र है। नमः शिवाय का अर्थ "भगवान शिव को नमस्कार" या "उस मंगलकारी को प्रणाम!" है। इसे शिव पञ्चाक्षर मन्त्र या पञ्चाक्षर मन्त्र भी कहा जाता है, जिसका अर्थ "पाँच-अक्षर" मन्त्र (ॐ को छोड़ कर) है। यह भगवान शिव को समर्पित है। यह मन्त्र श्री रुद्रम् चमकम् और रुद्राष्टाध्यायी में "न", "मः", "शि", "वा" और "य" के रूप में प्रकट हुआ है। श्री रुद्रम् चमकम्, कृष्ण यजुर्वेद का अंश है और रुद्राष्टाध्यायी, शुक्ल यजुर्वेद का भाग है।
यह मन्त्र कृष्ण यजुर्वेद के भाग श्री रुद्रम् चमकम् में उपस्थित है। श्री रुद्रम् चमकम्, कृष्ण यजुर्वेद की तैत्तिरीय संहिता की चौथी पुस्तक के दो अध्यायों (टी.एस. 4.5, 4.7) से मिल कर बना है। प्रत्येक अध्याय में ग्यारह स्तोत्र या भाग हैं। दोनों अध्यायों का नाम नमकम् (अध्याय पाँच) एवं चमकम् (अध्याय सात) है। ॐ नमः शिवाय मन्त्र बिना "ॐ" के नमकम् अध्याय के आठवे स्तोत्र (टी.एस. 4.5.8.1) में " (IAST: Namaḥ śivāya ca śivatarāya ca) के रूप में उपस्थित है। इसका अर्थ है "शिव को नमस्कार, जो शुभ है और शिवतरा को नमस्कार जिनसे अधिक कोई शुभ नहीं है। यह मन्त्र रुद्राष्टाध्यायी में भी उपस्थित है जो शुक्ल यजुर्वेद का भाग है। यह मन्त्र रुद्राष्टाध्यायी के पाँचवे अध्याय (जिसे नमकम् कहते हैं) के इकतालीसवे श्लोक में 'नमः शिवाय च शिवतराय च' (IAST: Namaḥ śivāya ca śivatarāya ca) के रूप में उपस्थित है।
नमः शिवाय का अर्थ "भगवान शिव को नमस्कार" या "उस मंगलकारी को प्रणाम!" है।
सिद्ध शैव और शैव सिद्धांत परम्परा जो शैव सम्प्रदाय का हिस्सा है, उनमें नमः शिवाय को भगवान शिव के पंच तत्त्व बोध और उनकी पाँच तत्वों पर सार्वभौमिक एकता को दर्शाता मानते हैं :इसका कुल अर्थ है कि "सार्वभौमिक चेतना एक है"। शैव सिद्धांत परम्परा में यह पाँच अक्षर इन निम्नलिखित का भी प्रतिनिधित्व करते हैं : यह मन्त्र के मौखिक या मानसिक रूप से दोहराया जाते समय मन में भगवान शिव की अनन्त व सर्वव्यापक उपस्थिति पर ध्यान केन्द्रित करना चाहिए। परम्परागत रूप से इसे रुद्राक्ष माला पर 108 बार दोहराया जाता है। इसे जप योग कहा जाता है। इसे कोई भी गा या जप सकता है, परन्तु गुरु द्वारा मन्त्र दीक्षा के बाद इस मन्त्र का प्रभाव बढ़ जाता है। मन्त्र दीक्षा के पहले गुरु आमतौर पर कुछ अवधि के लिए अध्ययन करता है। मन्त्र दीक्षा प्रायः मन्दिर अनुष्ठान जैसे कि पूजा, जप, हवन, ध्यान और विभूति लगाने का भाग होता है। गुरु, मन्त्र को शिष्य के दाहिने कान में बोलतें हैं और कब और कैसे दोहराने की विधि भी बताते हैं।
यह मन्त्र प्रार्थना, परमात्मा-प्रेम, दया, सत्य और परमसुख जैसे गुणों से जुड़ा हुआ है। सही ढंग से मन्त्र जप करने से यह मन को शान्त, आध्यात्मिक अन्तर्दृष्टि और ज्ञान लाता है । यह भक्त को शिव के पास भी लाता है। परम्परागत रूप से, यह स्वीकार किया गया है कि इस मन्त्र में समस्त शारीरिक और मानसिक बीमारियों को दूर रखने के शक्तिशाली चिकित्सकी गुण हैं। इस मन्त्र के भावपूर्ण पाठ करने से दिली शान्ति और आत्मा को प्रसन्नता मिलती है। कई हिन्दू शिक्षकों का विचार है कि इन पाँच अक्षरों का दोहराना शरीर के लिए साउण्ड थैरेपी और आत्मा के लिए अमृत के भाँति है।